આમ તો હાર્દિકના લેટર બોમ્બથી સરકાર ઉંચી નીચી થઈ જતી હોય છે પરંતુ આ મધર્સ ડેના દિવસે હાર્દિકે પોતાની માતાને લાગણીસભર પત્ર લખીને કહ્યુ હતું કે આપણે રડવાનુ નથી. તમે મને ભૂલી જજો અને માનજો કે હુ શહિદ થઈ ગયો. હાર્દિકે પત્રમાં માતાને સંબોધીને લખ્યું હતું કે આપણે બે મહિનાથી મળ્યા નથી. આપણે રડવાનું નથી પણ અન્યાય સામે લડવાનું છે. મમ્મીને ટૂંકમાં કહીશ કે આપણે શાંતિથી એટલા માટે રહી શકીએ છીએ જેમ કે પોતાની માતા, પત્ની,દીકરાને છોડીને આપણી રક્ષા માટે જવાનો સરહદ પર રહે છે તો શહીદ પણ થાય છે. તું પણ મમ્મી એમ જ સમજ કે હું આર્મીમાં છું, ભાજપ મને તથા મારા પરિવારને નબળો જોવા માંગે છે. આ ઉપરાંત હાર્દિકે પોતાનો દ્રઢ નિર્ણય જાહેર કરતો હોય તેમ લખ્યુ હતું હું આ અન્યાય તથા તાનાશાહી સામે ઝૂકવા નથી માંગતો, મમ્મી તારા પેટે જન્મ આપીને તે તો મને ધન્ય કરી દીધો.